ໜ່ວຍພັກກົມໄປສະນີເຂົ້າຮ່ວມວາງສະແດງຜົນງານການນຳພາຂອງຕົນໃນກອງປະຊຸມໃຫຍ່ຜູ້ແທນສະມາຊິກພັກອົງຄະນະພັກກະຊວງເຕັກໂນໂລຊີ ແລະ ການສື່ສານຄັ້ງທີ II
ໜ່ວຍພັກກົມໄປສະນີ ໄດ້ເຂົ້າຮ່ວມວາງສະແດງຜົນງານການນຳພາຂອງຕົນ ໃນໂອກາດເປີດກອງປະຊຸມໃຫຍ່ຂອງຜູ້ແທນສະມາຊິກພັກ ອົງຄະນະພັກກະຊວງເຕັກໂນໂລຊີ ແລະ ການສື່ສານ, ຄັ້ງວັນທີ 4-5 ເມສາ 2022 ທີ່ຫໍປະຊຸມແຫ່ງຊາດ ນະຄອນຫຼວງວຽງຈັນ.
ໃນໂອກາດອັນສະຫງ່າລາສີນີ້ ໜ໋ວຍພັກກົມໄປສະນີໄດ້ເປັນກຽດຮັບຕ້ອນ ສະຫາຍ ຈສ. ບັນດິດ ບໍ່ວຽງຄຳ ວົງດາລາ ກຳມະການສູນກາງພັກ, ເລຂາຄະນະພັກກະຊວງ ແລະ ສະຫາຍ ປອ ບຸນທອງ ຈິດມະນີ ກຳມະການກົມການເມືອງສູນກາງພັກ, ຜູ້ປະຈຳການຄະນະເລຂາທິການສູນກາງພັກ, ຮອງປະທານປະເທດ ແຫ່ງ ສປປ ລາວ ເຂົ້າຢ້ຽມຊົມ ແລະ ສອບຖາມກ່ຽວກັບການວາງສະແດງຜົນງານຂອງໜ່ວຍພັກ.